Какво търсите в следващия си работодател? - Tek Experts
Начало » РЕСУРСИ » Статии » Какво търсите в следващия си работодател?
В търсене на следващата си работа, уверете се, че мислите в посока на предложение, основано на стойност (EVP). Накратко, EVP представлява съвкупност от всички страхотни причини, поради които бихте желали да работите за дадена компания – ползите, които ще получите в замяна на своите умения, способностите и опита, с които допринасяте за компанията. В Tek Experts вярваме, че имаме точното предложение, основано на стойност. Независимо от възрастта, пола или опита ви, тук ще се чувствате като у дома, работейки в среда, която ви позволява да израствате личностно и професионално.
Всяка компания, която заслужава да бъдете нейн служител, ще вложи много време в разработване на своето EVP. Ще са изравнили предложението със своите ценности и фирмена култура, за да създадат пакет от ползи (изключваме заплатата), който съвпада с естеството на бизнеса и движещите мотивационни сили на нейните служители. Затова изберете компания, която може да докаже, че инвестира във вас.
Работодателите се надяват, че с изработването на EVP, което да отразява компанията по точния начин, ще привлекат таланти, подходящи за бизнеса, а това ще доведе до дългосрочни и сполучливи отношения.
„За кандидатите EVP на една компания следва да играе огромна роля в процеса на вземане на решение за започване на работа там,“ казва Туонг Нгуен Манх, мениджър национално ниво в един от нашите най-бързо развиващи се офиси, Tek Experts Виетнам.
„без значение дали сте специалист по обслужване на клиенти, консултант техническа поддръжка или началник отдел на глобално ниво, трябва да си зададете въпроса какво е важно за вас на този етап от вашата кариера и да оценявате работодателите на този принцип.”
И добавя: „Не преценявайте работодателите по външния им облик, по-скоро потърсете доказателства за ползите, които заявяват в своето EVP. Запознайте се с историите на служителите, потърсете снимки на работното място, новини от състояли се дни на тим билдинг и програми за обучение и развитие.“
Ето какво следва да очаквате по отношение на EVP, когато кандидатствате за работна позиция в областта на информационните технологии в Tek Experts:
1. Отлична работна среда
Tek Experts влага много грижи и внимание при изготвяне на дизайна на своите офиси, стараейки се те да предоставят пространство, в което всички могат да работят заедно и да споделят експертни знания. Един от водещите ни принципи е „по-силни заедно“ – убеждението, че работата ведно ще ни донесе конкурентно предимство и ще гарантира най-добрите възможни услуги за нашите клиенти. Нашите офиси са отражение на тази фундаментална ценност.
2. Разнообразна и забавна културна среда
В Tek Experts разбираме, че поддържането на високите стандарти, на които сме посветени, изисква усилена работа и отдаденост и затова сме убедени, че трябва да се създаде определен тип фирмена култура, за да се гарантира, че служителите работят със страст. Вярваме, че разнообразната и забавна културна среда са най-добрите начини за служителите да покажат своите силни страни – създавайки атмосфера, която всеки ден ги вдъхновява да идват на работа.
3. Непрекъснато обучение
Когато обмисляте следващата стъпка във вашата кариера, вероятно ще се ръководите от възможностите за напредък – в идеалния случай чрез структурирани посоки за развитие. В Tek Experts сме се посветили на това да помагаме на своите служители да постигат пълния си потенциал чрез непрекъснато обучение, което е залегнало във философията на компанията. Предлагаме на служителите си цяло множество от курсове, от основни бизнес курсове до програми за лидерско развитие.
Бетани Сноу, която започна работа в Tek Experts като мениджър обслужване на клиенти през 2016 г., описва как й е помогнал този структуриран подход към ученето. „Обучителните материали, които ми бяха предоставени, се оказаха много полезни,” казва тя. „Любимият ми курс е „Жените лидери“. Придобих по-добра представа за това как жените могат да бъдат лидери и как това е достижимо чрез правилните стъпки тук в Tek Experts.“
Ние предлагаме кариери с дългосрочно развитие, а не просто работни позиции в ИТ сектора. Уверени сме, че можем да ви предложим огромни възможности за обучение и изграждане на вашето бъдеще. Ако търсите следващата стъпка във вашата кариера, не търсете другаде освен в страниците с работни позиции на Tek Experts.>>